Sodobni štedilniki omogočajo različne vrste kuhališč ali njihove kombinacije, glede na to, kakšne so želje in potrebe uporabnikov. Nekoč je bilo kuhališče izključno le litoželezna plošča, danes pa so vam na voljo različni tipi – polirano jeklo, steklokeramične plošče, plinska ali električna kuhališča ter njihove najrazličnejše kombinacije. Kombinirana kuhališča so še posebej praktična, saj omogočajo hitrejšo pripravo hrane, ko imate za to na voljo manj časa, ali počasnejšo, ki pride v poštev predvsem ob koncih tedna. Večina štedilnikov ima poleg tega še priročno pečico, v kateri lahko spečete okusen obrok ali pripravite pico, ki bo okusna kot tista iz prave krušne peči.